# Аргус (самолетоносач)

### от Уикипедия, свободната енциклопедия

„Аргус“

Британският „Аргус“ е първият в света класически самолетоносач, като полетната му палуба заема почти цялата дължина на кораба.

Конструкцията на „Аргус“ започва през далечната година 1914 в Глазгоу (Шотландия), като първоначално е замислен като италиански лайнер с името „Конте Росо“. Преди да бъде пуснат във вода обаче, британският военноморски флот закупава лайнера и го преустройва в самолетоносач. Неговата горна палуба е открита и на нея могат да се приземяват и излизат традиционните летателни апарати. За сравнение „Фюриъс“, предшественикът на „Аргус“, има отделни палуби надлъжно на главната надстройка.

„Аргус“ е пуснат във вода на 2 декември 1917 и е въведен в експлоатация на 6 септември 1918, приблизително два месеца преди края на Първата световна война. Поради своя малък размер (водоизместимост 14 500 t) и сравнително ниска скорост, „Аргус“ има ограничена боеготовност. По тази причина корабът се използва за разработване на техники при сражения със самолетоносачи и за обучаване на летци за бой в морето. В края на 20-те години е заменен от по-големи и модернизирани кораби и „Аргус“ е изтеглен от фронтовата военноморска линия, като оттогава насетне се използва за учебни цели.

В началото на Втората световна война „Аргус“ се използва за обучение, но след тежките загуби, които британският флот претърпява през първите години от войната, корабът е върнат на фронтовата линия. Участва в състава на ескадрата Форс Ейч в Средиземно море като е използван за подкрепа при десантите на антихитлеристката коалиция в Северна Африка през 1942. От 1943 отново се използва за учебни цели преди да премине в резерва. През 1946 е продаден за скрап.

Общомедия разполага с
мултимедийно съдържание за Аргус (самолетоносач)
Взето от „http://bg.wikipedia.org../../../%D0%B0/%D1%80/%D0%B3/%D0%90%D1%80%D0%B3%D1%83%D1%81_%28%D1%81%D0%B0%D0%BC%D0%BE%D0%BB%D0%B5%D1%82%D0%BE%D0%BD%D0%BE%D1%81%D0%B0%D1%87%29.html“.

Категории: Военни кораби | Британска история

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- 日本語
- Русский
- 中文